OzLabs/hebrew-wiki-articles huggingface dataset:
רוני ברודצקי

רוני ברודצקי (נולדה ב-1984) היא מחזאית, סופרת ובמאית תיאטרון ישראלית, זוכת פרס רוזנבלום לאמנית מבטיחה 2020, ומועמדת לפרס קיפוד הזהב ליוצרת המבטיחה 2014.

==ביוגרפיה==

נולדה בתל אביב וגדלה בכפר ורדים. בנעוריה למדה תיאטרון בבית הספר לאמנויות ומדעים מנור כברי. אחרי השירות בצבא סיימה תואר ראשון במסלול בימוי בבית הספר לאומנויות הבמה סמינר הקיבוצים, ותואר שני בתוכנית הבינתחומית באוניברסיטת תל אביב.

בשנת 2016 הוציאה לאור את ספרה הראשון, "בריכה כמעט אולימפית" בהוצאת כנרת זמורה ביתן, שזכה לביקורות נלהבות. באותה שנה גם החלה לשמש כמנהלת האמנותית של הקבוצה החיפאית קבוצת הצעירים של תיאטרון חיפה, תפקיד שמילאה עד 2019.

סגנון הבימוי של ברודצקי ממזג בין סוגות תיאטרון שונות, כגון תיאטרון חזותי, תיאטרון תנועה, תיאטרון סיפור ותיאטרון דוקומנטרי, במטרה ליצור טקסט בימתי עתיר בדימויים ודמיון שמנגיש את המחזות בניצוחה לצופים בטווח גילים רחב.

== הצגות שביימה ==
=== בתיאטרון חיפה ===
* אקווריום - מופע מקורי בליפסינק: צעירים עושים ליפסינק לקולות קשישים בבריכת שחייה.
* איך לקום מכיסא - קומדיה מקורית בהשתתפות קבוצת הצעירים של תיאטרון חיפה המבוססת על סרטוני הדרכה מהיוטיוב.
* קרקס של יהודים - עיבוד לספרו של נתן אנגלנדר "גלגול בפארק אווניו". כתיבה בשיתוף דניאל כהן לוי.

=== בתיאטרון הקאמרי ===
* חובזה - עיבוד חמישה סיפורים של אתגר קרת<ref></ref>.
* טרטיף - מאת מולייר<ref></ref>. 

=== בתיאטרון הלאומי של זלצבורג ===
*אקווריום - כתיבה ובימוי גרסה אוסטרית.
*1000tutorials - כתיבה ובימוי גרסה אוסטרית.

=== בתיאטרון צוותא ===
* כי אמיתית היא - סיפור התבגרות על רקע התפוררות התנועה הקיבוצית. כתיבה ובימוי בשיתוף ניבה דלומי.
* חובזה - עיבוד לסיפורי אתגר קרת.

=== בפסטיבל חיפה להצגות ילדים ===
* נונה קוראת מחשבות - כתיבה ובימוי על פי ספרה של אורית גידלי.
* הלילה ה-12 - עיבוד ובימוי למחזה השייקספירי בתרגום של דורי פרנס.

=== בסמינר הקיבוצים ===
* white lie - הפקת תיאטרון מחול.
* נוקטורנו מס' 9 - כתיבה ובימוי.

=== במסגרות אחרות ===
* השולחן - בפסטיבל עכו. כתיבה ובימוי.
* אגדה במעבדה - בבית ביאליק, כתיבה ובימוי.
* שירים גדולים לילדים קטנים - כתיבה ובימוי בשיתוף רובי קסוס בפסטיבל ימי זמר חולון.
* קֶצֶר - מחזה מאת נועה לזר קינן בתיאטרון באר שבע (2023).

== חיים אישיים ==
ברודצקי נשואה לרובי קסוס ואם לשני בנים.

== קישורים חיצוניים ==
* [https://www.ronnie-brodetzky.com אתר הבית] של רוני ברודצקי
* [https://www.facebook.com/watch/?v=713861212331785 ראיון עם רוני ברודצקי] בתוכנית "אנשים"
* 
* [https://www.colbonews.co.il/magazine/34619/ ראיון עם רוני ברודצקי] במקומון "כלבו חיפה והקריות"

== הערות שוליים ==

קטגוריה:במאיות תיאטרון ישראליות
קטגוריה:בוגרות תיכון מנור כברי
קטגוריה:בוגרי תיכון מנור כברי
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:מחזאיות ישראליות
קטגוריה:סופרות ישראליות
קטגוריה:מחזאים כותבי עברית
קטגוריה:מחזאיות כותבות עברית
קטגוריה:סופרים כותבי עברית
קטגוריה:מחזאים ישראלים
קטגוריה:סופרים ישראלים
קטגוריה:סופרות כותבות עברית
קטגוריה:כפר ורדים: אישים
קטגוריה:ישראליות שנולדו ב-1984
קטגוריה:ישראלים שנולדו ב-1984
טימטי

טימור אילדרוביץ' יונוסוב (ברוסית: Тимур Ильдарович Юнусов; נולד ב-15 באוגוסט 1983, ידוע בשם הבמה שלו טימטי), הוא אמן היפ הופ רוסי, זמר, מפיק מוזיקלי, שחקן ואיש עסקים.

==ביוגרפיה==
טימטי נולד ב -15 באוגוסט 1983 במוסקבה במשפחה יהודית-טטרית.

בשנת 2004 השתתף בפרויקט "מפעל הכוכבים-4". בשנת 2006, יצא אלבום הסולו הראשון של טימאטי Black Star. טימטי מקים את מרכז ההפקה Black Star Inc . מופיעה קולקציית בגדים "Black Star by TIMATI" המתמקדת ב-R'n'B ובנוער ההיפ-הופ.

בתחילת פברואר 2013 התרחשו הצילומים של הסרטון לפסקול הסרט Odnoklassniki.ru בהשתתפות סנופ דוג.

בשנת 2014 בטקס פרסי המוזיקה העולמית זכה טימטי בפרס "Best Russian Artist" ו"Best RnB Artist of Russia".

לאורך הקריירה לטימטי יש וידאו קליפים עם אמנים כמו: סנופ דוג, פי דידי, טימבלנד, פלו ריידה, באסטה ריימס, קרייג דייוויד ואחרים.

==קישורים חיצוניים==

* 

== הערות שוליים ==

קטגוריה:ראפרים רוסים
קטגוריה:זוכי פרס המוזיקה העולמי: רוסים
קטגוריה:מפיקים מוזיקליים רוסים
קטגוריה:אמנים רוסים הידועים בשם במה
קטגוריה:רוסים שנולדו ב-1983
הדגל האמזיע'י

הדגל האימזיע'י - יחס 2:3
הדגל האמזיע'י (בשפה הברברית: Akenyal Amaziɣ, ⴰⴾⴻⵏⵢⴰⵍ ⴰⵎⴰⵣⵉⵗ) או הדגל הברברי הוא דגל שאומץ על ידי אוכלוסיות ברבריות רבות, כולל מפגינים ופעילים תרבותיים ופוליטיים. הדגל משמש כיום על ידי פעילים וארגונים פוליטיים ותרבותיים ברברים ב-10 ממדינות אפריקה: מרוקו, אלג'יריה, תוניסיה, לוב, מאוריטניה, מאלי, ניז'ר, בורקינה פאסו, מצרים והאיים הקנריים.

הדגל נחנך בוואדיה , עיירה בקביליה בצפון אלג'יריה.<ref></ref>

== תיאור ==
הדגל הוא טריקולור מאוזן, שצבעיו כחול (#0099CC), ירוק (#99CC33) וצהוב (#FFE513), והוא מוטען באות ⵣ (ז' בכתב תיפינע' ) אדומה.

== גרסאות נוספות ==
<gallery>
קובץ:Flag of Kabyle.svg|הממשלה הזמנית של השבטים והתנועה להגדרה עצמית של קביליה 
קובץ:Flag of Chaouia.svg|דגל האישוויים 
קובץ:Flag of Kel Ahaggar.svg|דגל הטוארג
קובץ:Annay n Tmurt Iqbayliyen.jpg|גרסה נוספת לדגל הקבילי
קובץ:Flag of the Tumoujgha republic, self proclaimed.gif|טקסט=|דגל רפובליקת תומוג'עֿה, הוכרזה בשנת 2007 במהלך התקוממות הטוארג
</gallery>

== קישורים חיצוניים ==

* [http://www.crwflags.com/fotw/flags/xb.html דגל הברברים] באתר דגלי העולם
== הערות שוליים ==

קטגוריה:דגלים אתניים
קטגוריה:ברברים
סוציולוגיה השוואתית

סוציולוגיה השוואתית היא תחום מחקרי בסוציולוגיה, העוסק בהשוואה של התהליכים החברתיים בין מדינות לאום, או בין סוגים שונים של חברות (למשל חברה קפיטליסטית מול חברה סוציאליסטית). ישנן שתי גישות עיקריות לסוציולוגיה השוואתית: חלקן מחפשות דמיון בין מדינות ותרבויות שונות בעוד שאחרות מחפשות שונות. לדוגמה, מרקסיסטים מבניים ניסו להשתמש בשיטות השוואתיות, כדי לגלות את התהליכים הכלליים העומדים בבסיס סדרים חברתיים שונים, לכאורה בחברות שונות. הסכנה של גישה זו היא ההתעלמות מההקשרים החברתיים השונים, בחיפוש אחר מבנים אוניברסליים כביכול.

מקס ובר היה סוציולוג שהשתמש בשיטות השוואתיות להבנת השונות בחברה, שמחקריו ניסו להראות כיצד הבדלים בין תרבויות, מסבירים את הסדרים החברתיים השונים שהופיעו בהן (למשל בספרים "האתיקה הפרוטסטנטית ורוח הקפיטליזם" ו"הסוציולוגיה של הדת").

קיים ויכוח בתוך מדע הסוציולוגיה בשאלה האם התווית 'השוואתית' מתאימה. אמיל דורקהיים טען, ב"חוקי השיטה הסוציולוגית" (1895), שכל מחקר סוציולוגי הוא למעשה השוואתי, שכן תופעה חברתית נחשבת תמיד אופיינית, מייצגת או ייחודית, כל אלה מרמזים על איזושהי השוואה. במובן זה, כל ניתוח סוציולוגי הוא השוואתי והוצע כי מה שמכונה בדרך כלל מחקר השוואתי, עשוי להיקרא בצורה מתאימה יותר מחקר בין-לאומי.

==הערות שוליים==

קטגוריה:השוואה
קטגוריה:סוציולוגיה
שיחן

שיחן (שם מדעי: Stylophora) הוא סוג של אלמוגים ממשפחת השיחניים.

== מאפיינים ==
אלמוגים אלה נקראים באנגלית אלמוגי כף רגל חתול או אלמוגי עופות מאחר שצורתם דומה לכפות הרגליים של חתוליים. תפוצתם של המינים בסוג היא בהאזור האינדו-פסיפי מים סוף עד לאיי פיטקרן<ref>Sprung, Julian (1999). Corals: A quick reference guide. Ricordea Publishing. pp. 18–19. .</ref>. הצבע של המינים בסוג משנתה ונע בין כתום, ורוד, סגול לירוק וחום.
== מיון ==
*שיחן שכיח (Stylophora pistillata)
*Stylophora madagascarensis
*Stylophora subseriata
*Stylophora wellsi
*Stylophora minuta
*Stylophora mamillata
*Stylophora lobata
*Stylophora kuehlmanni
*Stylophora granulata
*Stylophora gigas
*Stylophora flabellata
*Stylophora erythraea
*Stylophora danae
*Stylophora confusa
== קישורים חיצוניים ==

== הערות שוליים ==

קטגוריה:בעלי חיים שתוארו ב-1819
קטגוריה:טקסונים שתוארו בידי אוגוסט פרידריך שווייגר
קטגוריה:שיחניים
סטיב הארלי

סטיב הארלי (באנגלית: Steve Harley, Stephen Malcolm Ronald Nice; 27 בפברואר 1951 – 17 במרץ 2024) היה זמר-יוצר בריטי, אשר נודע במיוחד כסולן של להקת הגלאם רוק סטיב הארלי וקוקני רבל .

==ביוגרפיה==
הארלי נולד בשנת 1951 בלונדון. אמו הייתה זמרת ג'אז חצי-מקצועית. בשנת 1953 חלה בפוליו והיה מאושפז לתקופות ארוכות. החל מגיל 9 הוא לקח שיעורי מוזיקה ולמד לנגן בכינור.

בשנת 1968, בגיל 17, הוא החל לעבוד בעתון Daily Express. בשנת 1971 הארלי החל לנגן במועדונים.

בשנת 1972 הארלי הקים להקה, Cockney Rebel. חברי הלהקה שלחו הקלטות עם שירים בביצועם לחברות שונות. בסופו של דבר הם הוחתמו ב-EMI Records ל-3 אלבומים. הסינגל הראשון, Sebastian, הגיע למקום הראשון במצעד הפזמונים בבלגיה ולשני בהולנד אך נכשל בבריטניה. גם האלבום The Human Menagerie לא זכה להצלחה בבריטניה. האלבום השני, The Psychomodo, הגיע למקום השמיני בבריטניה.

הארלי החליט לעזוב את הלהקה והחל לנגן עם מוזיקאים אחרים. בשנת 1975 הוא פרסם את השיר Make Me Smile (Come Up and See Me) שזכה להצלחה גדולה. הוא זכה למקום ראשון במצעד הפזמונים הבריטי. במהלך שנות ה-70 הארלי המשיך לפרסם שירים שהגיעו למצעדי הפזמונים באירופה.

בשנת 1977 הארלי החליט להתחיל בקריירת סולו. הוא נסע לארצות הברית והתיישב בבוורלי הילס. אלבומו Hobo with a Grin משנת 1978 היה כישלון מסחרי. הארלי חזר ללונדון ובשנת 1979 הוציא אלבום סולו שני, The Candidate.

במהלך שנות ה-80 ושנות ה-90 הארלי המשיך בכתיבת שירים. בתחילת שנות ה-90 הארלי ולהקתו ערכו סבב הופעות באירופה.

בשנת 1999 הארלי הגיש תוכנית ב-BBC שהייתה מוקדשת למוזיקה של שנות ה-70.

סטיב הארלי המשיך להופיע ולהוציא שירים גם במאה ה-21.

נפטר ב-17 במרץ 2024.

==דיסקוגרפיה נבחרת==
* The Human Menagerie (1973) (as Cockney Rebel)
* The Psychomodo (1974) (as Cockney Rebel)
* The Best Years of Our Lives (1975) (as Steve Harley & Cockney Rebel)
* Timeless Flight (1976) (as Steve Harley & Cockney Rebel)
* Love's a Prima Donna (1976) (as Steve Harley & Cockney Rebel)
* Hobo with a Grin (1978)
* The Candidate (1979)
* Yes You Can (1992)
* Poetic Justice (1996)
* The Quality of Mercy (2005) (as Steve Harley & Cockney Rebel)
* Stranger Comes to Town (2010)
* Uncovered (2020)

==קישורים חיצוניים==

* 

קטגוריה:זמרים-יוצרים בריטים
קטגוריה:מוזיקאי רוק
קטגוריה:זמרי רוק בריטים
קטגוריה:בריטים שנולדו ב-1951
קטגוריה:בריטים שנפטרו ב-2024
אלכסה (זמרת)

אלכסנדרה כריסטין שניידרמן (באנגלית: Alexandra Christine Schneiderman; נולדה ב-9 בדצמבר 1996), הידועה בשם הבמה אלכסה (AleXa) וגם בשם הבמה אלכס כריסטין (Alex Christine), היא זמרת, רקדנית ושחקנית אמריקאית ממוצא דרום קוריאני.

לאחר שהתחרה בשתי העונות של תוכנית הריאליטי Rising Legends, היא הוחתמה ב-ZB Label ב-2018. במהלך תקופה זו, היא גם התחרתה ב-Produce 48 . היא ייצגה את מדינת הולדתה אוקלהומה בתחרות הזמר האמריקאית עם השיר "Wonderland", שבה גם זכתה עם 710 נקודות.<ref></ref>

== ראשית חייה ==
אלכסה נולדה ב-9 בדצמבר 1996 בטלסה, אוקלהומה,<ref></ref> לאב רוסי-אמריקאי ולאם דרום קוריאנית. אמה של אלכסה אומצה בגיל חמש על ידי הוריה האמריקנים המאמצים מבית יתומים בקויאנג.<ref></ref>

בילדותה, מאז גיל שנה וחצי, אלכסה לקחה שיעורי ריקוד לז'אנרים שונים, בין היתר לבלט, ג'אז, היפ הופ וסטפס. היא למדה בבית הספר התיכון ג'נקס, והייתה חברה במקהלות Jenks Varsity Pom ו-Jenks Trojanaires. היא למדה תיאטרון במכללה הקהילתית של טלסה . לאלכסה היה חשבון אינסטגרם וסנאפצ'ט שהוקדש לפרסום גרסאות כיסוי לשירי קיי-פופ.<ref></ref>

== קריירה ==
ב-2016 וב-2017, היא השתתפה ב-2 אודישנים של Rising Legends. ב-2018, היא הוחתמה אצל ZB Label.<ref name="billboard 2019-10-20"></ref> בשנת 2018, אלכסה התחרה ב-Produce 48 והודחה בסיבוב הראשון במקום ה-82.<ref name="forbes 2020-01-13"></ref>

ב-21 באוקטובר 2019, אלכסה הוציאה את אלבום הסינגל הראשון שלה, Bomb.<ref></ref><ref></ref>

ב-1 באפריל 2020, היא הוציאה את המיני-אלבום הראשון שלה, Do or Die.<ref></ref>

ב-21 באוקטובר 2020, היא הוציאה את המיני-אלבום השני שלה, Decoherence. המיני-אלבום הגיע, בשיאו, למקום ה-67 במצד האלבומים הקוריאני.

ב-1 ביולי 2021, היא הוציאה את אלבום הסינגל השני שלה, ReviveR.<ref></ref> אלבום הסינגל הגיע, בשיאו, למקום ה-41 במצד האלבומים הקוריאני.

ב-6 בינואר 2022, היא הוציאה את אלבום הסינגל השלישי שלה, Tattoo.<ref></ref> אלבום הסינגל הגיע, בשיאו, למקום ה-50 במצד האלבומים הקוריאני.

ב-3 במרץ 2022, אלכסה הוכרזה כאחת מהמתמודדים שיתחרו בתחרות הזמר האמריקאית, כאשר היא מייצגת את אוקלהומה עם השיר "Wonderland".<ref></ref> ב-9 במאי 2022, היא הוכרזה כזוכה בתחרות.<ref></ref><ref></ref>

ב-27 באפריל 2022, היא הופיעה בסרט האימה הדרום קורייאני, Urban Myths , בתפקיד סה-רי.

== קישורים חיצוניים ==

== הערות שוליים ==

קטגוריה:אמריקאים ממוצא דרום קוריאני
קטגוריה:אמריקאים ממוצא רוסי
קטגוריה:זמרות פופ אמריקאיות
קטגוריה:זוכי תחרויות מוזיקה
קטגוריה:זמרי פופ אמריקאים
קטגוריה:נשים זוכות פרסים
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
השיחוק

השיחוק (באנגלית: Hustle) הוא סרט דרמת ספורט אמריקאי של נטפליקס. הסרט בוים על ידי ג'רמיה זאגר ונכתב על ידי ויל פטרס וטיילור מורן. הסרט עלה לשירות ההזרמה של החברה ב-8 ביוני 2022.

==עלילה==
סקאוט כדורסל (אדם סנדלר) מגלה בחו"ל כדורסלן יוצא דופן עם עבר בעייתי מאוד, ומחליט להביא אותו לארצות הברית בלי לקבל אישור רשמי מקבוצתו, על מנת להציל את קריירת ה-NBA של שניהם.

==שחקנים==
* אדם סנדלר - סטנלי שוגרמן, שחקן כדורסל בעברו ומגלה כישרונות עבור פילדלפיה 76'
* קווין לטיפה - תרזה שוגרמן, רעייתו של סטנלי
* בן פוסטר - בנו של בעלי פילדלפיה 76
* רוברט דובאל - בעלי פילדלפיה 76'
* חואן הרננגומס - בו קרוז, שחקן כדורסל מספרד
* קני סמית' - ליאון ריץ', סוכן שחקנים
* אנתוני אדוארדס - קרמיט וילט-וושינגטון, כדורסלן מבטיח
* ג'ורדן הול - בתו של סטנלי
*מריה בוטו - אמו של בו קרוז

בסרט משתתפים גם שחקני ה-NBA בובאן מריאנוביץ', טריי יאנג, ג'ורדן קלארקסון, כריס מידלטון, ארון גורדון, קייל לאורי, סת' קרי, וילי הרננגומס, לוקה דונצ'יץ', מוריץ וגנר, טוביאס האריס ומטיס ת'ייבול.

כמו כן משתתפים בתפקיד עצמם: ג'וליוס ארווינג, דירק נוביצקי, בראד סטיבנס, שאקיל אוניל, אלן אייברסון, דוק ריברס, סרג'יו סקאריולו, צ'ארלס בארקלי, מארק קיובן, מוריס צ'יקס, פליפה רייס, אלכס אברינס, פייר אוריולה

==הפקה==
במאי 2020 הצטרף אדם סנדלר לצוות שחקני הסרט. בספטמבר 2020 הצטרפה קווין לטיפה, ובאוקטובר 2020 הצטרפו גם בן פוסטר, רוברט דובאל, חואן הרננגומס, קני סמית' ועוד.

באוקטובר 2020 החלו צילומי הסרט בפילדלפיה, וחלקם נערכו בקמדן שבניו ג'רזי.

==קישורים חיצוניים==
* 

==הערות שוליים==

קטגוריה:נטפליקס: סרטים
קטגוריה:סרטי דרמה קומית אמריקאיים
קטגוריה:סרטי כדורסל
קטגוריה:סרטים באנגלית
איגוד המוזיקאים הסיניים

איגוד המוזיקאים הסיניים (בסינית מפושטת: 中国音乐家协会; בפין-יין: Zhōngguó Yīnyuèjiā Xiéhuì; בראשי תיבות: CMA) הוא הארגון המוזיקלי הגדול ביותר בסין, שהוקם ביולי 1949 על ידי המפלגה הקומוניסטית של סין. נכון לשנת 2020, בארגון חברים יותר מ-15,600 איש.<ref name=":0"></ref>

הארגון אחראי על תחרויות מוזיקליות וטקסי פרסים מוזיקליים, ועל ייצוג המוזיקה הסינית ברחבי העולם. הארגון גם מפרסם כתבי עת מקצועיים. הארגון גם מקיים תשע ועדות מיוחות ומספר אגודות אקדמיות משניות.<ref name=":0" />

הארגון חבר במועצת המוזיקה הבין-לאומית וב .

== קישורים חיצוניים ==
* 

== הערות שוליים ==

קטגוריה:מוזיקה סינית
סין
ראקוב צ'נסטוחובה

מועדון ספורט העובדים ראקוב צ'נסטוחובה (בפולנית: Robotniczy Klub Sportowy Raków Częstochowa Spółka Akcyjna, המכונה בדרך כלל ראקוב צ'נסטוחובה - Raków Częstochowa או פשוט ראקוב - Raków, הוא מועדון כדורגל פולני מהעיר צ'נסטוחובה, שבמחוז שלזיה המשחק בליגת העל הפולנית.

== היסטוריה ==
מועדון הספורט "רקוביה" הוקם בשנת 1921 בכפר ראקוב. המועדון התפרק ב-1925.

בשנת 1927, המועדון הוקם מחדש תחת השם Robotniczy Klub Sportowy (מועדון ספורט הפועלים) Raków. המועדון פעל בחסות המפלגה הסוציאליסטית הפולנית ונתמך כלכלית על ידי מפעל הפלדה צ'נסטוחובה. בשנת 1937 עלה המועדון לדרגה A. במהלך הכיבוש הגרמני, פעילות המועדון הופסקה.

בשנים 1962–1966 קבוצת הכדורגל שיחקה בליגה השנייה. ב-9 ביולי 1967 הפסידה רקוב 0–2 לויסלה קרקוב בגמר הגביע הפולני הראשון בתולדותיה. בשנת 1972, הגיעה ראקוב לחצי גמר הגביע הפולני, שם הפסידה ללגיה ורשה.

בשנת 1994, לראשונה בתולדות המועדון, עלתה רקוב לליגה הראשונה. היא שיחקה בליגה הבכירה במשך ארבע עונות עד שירדה שוב בסיום עונת 1997/1998.

המועדון החל את התחזקותו עם מינוי מארק פאפשון למאמן. הוא התחיל לעלות לליגות גבוהות יותר ובעונת 2019/2020 לראשונה מזה 21 שנים, שבה הקבוצה לליגה הבכירה בפולין. באותה עונה, הם הרשימו גם בגביע הפולני והגיעו לחצי גמר התחרות. הם סיימו במקום ה-10 בעונת 2019/2020.

בעונת 2020/2021 סיימה הקבוצה במקום השני בליגה. היה זה המיקום הגבוה ביותר שלהם בליגה אי פעם, דבר אשר הבטיח את מקומה במוקדמות הקונפרנס ליג לעונת 2021/2022 הופעת הבכורה שלהם בכדורגל האירופי. הצלחה נוספת הגיעה כאשר ראקוב זכתה בגביע הגדול הראשון שלה ב-2 במאי 2021, כשניצחה את ארקה גדיניה מהליגה הראשונה בגמר הגביע הפולני בתוצאה 2–1. ב-17 ביולי 2021, ראקוב צ'נסטוחובה ניצחה את אלופת הליגה הפולנית המכהנת לגיה ורשה בפנדלים בסופר קאפ הפולני, וזכתה בתואר לראשונה בתולדותיה.

ההופעה הראשונה אי פעם בכדורגל האירופי של המועדון הייתה בסיבוב המוקדמות השני של הקונפרנס ליג, מול הקבוצה הליטאית סודובה מריאמפולה. שני המשחקים הסתיימו ב-0-0, וראקוב גברה 2–4 בדו-קרב פנדלים. לאחר מכן הקבוצה התמודדה נגד רובין קאזאן מהליגה הרוסית בסיבוב המוקדמות השלישי, כשהיא גוברת עליה 0–1 בתוצאה המצטברת. בסיבוב המוקדמות האחרון, הם התמודדו מול גנט הבלגית, אותה ניצחו 0–1 במשחק הראשון, אך הפסידו 0–3 במשחק השני, והפסידו 1–3 במצטבר, והקבוצה הודחה מהתחרות. באותה העונה בליגה הפולנית, הובילה ראקוב צ'נסטוחובה את הליגה במשך רוב העונה, אך איבדה את האליפות לקראת סיום העונה ללך פוזנן, וסיימה שוב במקום השני בלבד.

ב-9 ביולי 2022 זכתה הקבוצה בפעם השנייה ברציפות בסופר קאפ הפולני, לאחר שניצחה 0–2 את האלופה לך פוזנן. 

בעונת 2022/2023 זכתה הקבוצה באליפות הראשונה בתולדותיה. הקבוצה הגיעה עד לשלב הפלייאוף במוקדמות ליגת האלופות אך הודחה על ידי פ.צ. קופנהגן ונשרה לשלב הבתים בליגה האירופית, בו תשתתף לראשונה בתולדות המועדון.

==סגל הקבוצה==
;נכון ל-31 באוגוסט 2023

 (בהשאלה מאסטרס טריפוליס)

== תארים ==
אליפות פולין (1)
* 2022/2023
;הגביע הפולני (2)
* 2020/2021, 2021/2022
;הסופר קאפ הפולני (2)
* 2021, 2022

==קישורים חיצוניים==

* 

קטגוריה:קבוצות כדורגל שהוקמו ב-1921
קטגוריה:קבוצות כדורגל פולניות
קטגוריה:שלזיה (פרובינציה)
רשם הקבלנים

[https://www.gov.il/apps/moch/rasham/home פנקס הקבלנים], באתר משרד הבינוי והשיכון
עמית גריידי
רשם הקבלנים הוא אגף במשרד הבינוי והשיכון הממונה על ניהול רישום קבלנים בפנקס הקבלנים.

==היסטוריה וסמכויות==
רשם הקבלנים פועל מכוח חוק רישום קבלנים לעבודות הנדסה בנאיות, התשכ"ט-1969. במסגרת זו מאשר או פוסל הרשם קבלנים לפי סיווג סוג העבודה.

על פי החוק בישראל, החובה על קבלן להיות רשום, היא רק אם מבצע עבודה ב"ענף ראשי" ביותר מ-90,471 שקל חדש לעבודה, או עבודה ב"ענף משנה" העולה על סך 47,255 שקל חדש לעבודה.

ע"פ סעיף 7 לחוק, חייב הרשם להיוועץ בוועדה המייעצת לפני כל רישום קבלן. ע"פ פרשנות בית המשפט חובת היוועצות קיימת לפני כל החלטה ולא רק לפני החלטה חריגה. הוועדה המייעצת מונה 6 חברים המומחים בתחומים שונים, ומגיעים בעיקר מהאקדמיה.

רוב ככול הרשמים הפועלים מכוח חוק יושבים תחת סמכות משרד המשפטים, שונה מכך רשם זה הנמצא תחת סמכות שר הבינוי והשיכון.

נכון לשנת 2023, הרשם הוא עמית גריידי, המנהל את האגף.

==קישורים חיצוניים==
*[https://www.gov.il/he/departments/topics/contractors_registrar_subject/govil-landing-page אתר רשם הקבלנים]
*[https://www.gov.il/apps/moch/rasham/home פינקס הקבלנים]
*[https://www.gov.il/he/departments/guides/general_information_for_registration_of_contractors המדריך לרישום בפנקס הקבלנים], באתר השירותים הממשלתיים
*[https://www.nevo.co.il/law_html/law01/p202k1_001.htm חוק רישום קבלנים לעבודות הנדסה בנאיות, התשכ"ט-1969], באתר נבו

== הערות שוליים ==

קטגוריה:משרד הבינוי והשיכון
קטגוריה:בנייה
ג'ון קומלוס

ג'ון קומלוס (באנגלית: John Komlos; נולד ב-28 בדצמבר 1944) הוא היסטוריון כלכלי אמריקאי ממוצא הונגרי-יהודי, שכיהן בעבר כיו"ר הפקולטה להיסטוריה כלכלית באוניברסיטת מינכן במשך 18 שנים. בשנות השמונים של המאה העשרים, קומלוס סייע בהופעתה של ההיסטוריה האנתרופומטרית, חקר השפעת ההתפתחות הכלכלית על תוצאות ביולוגיות אנושיות כגון גובה פיזי.<ref></ref><ref></ref>

==קריירה==
קומלוס קיבל דוקטורט בהיסטוריה (1978) ודוקטורט שני בכלכלה (1990) מאוניברסיטת שיקגו, שם הושפע מההיסטוריון הכלכלי רוברט פוגל לחקור את ההיסטוריה הכלכלית של הגובה הפיזי האנושי. קומלוס כינה את הדיסציפלינה החדשה הזו "היסטוריה אנתרופומטרית" בשנת 1989. הוא היה עמית במרכז האוכלוסין של אוניברסיטת קרוליינה הצפונית בצ'אפל היל בין השנים 1984–1986. קומלוס לימד גם באוניברסיטת הרווארד, באוניברסיטת דיוק, באוניברסיטת צפון קרוליינה בצ'אפל היל, באוניברסיטת וינה ובאוניברסיטת וינה לכלכלה. הוא כיהן כפרופסור לכלכלה ולהיסטוריה כלכלית באוניברסיטת מינכן במשך 18 שנים טרם פרישתו. הוא גם העורך המייסד של כלכלה וביולוגיה אנושית בשנת 2003.<ref></ref>

באמצעות תוכנית מחקר זו, הוא הפך לכלכלן הומניסטי שהבין שכלכלה קונבנציונלית אינה משקפת היטב את האופן שבו הכלכלה הריאלית מתפקדת. מאז המשבר הפיננסי של 2008 הוא כותב על נושאים כלכליים עכשוויים מנקודת מבט הומניסטית. ספר הלימוד שלו, יסודות הכלכלה של העולם האמיתי (Foundations of Real-World Economics) דוגל ב"קפיטליזם עם פן אנושי".<ref></ref><ref></ref><ref></ref>

קומלוס נבחר לעמית של האגודה הקליאומטרית בשנת 2013.<ref></ref> קומלוס גם כתב בלוגים עבור PBS בנושאים כלכליים אקטואליים ולאחרונה כתב ספר ללימוד כלכלה.<ref></ref>

== קישורים חיצוניים ==

==הערות שוליים==

קטגוריה:כלכלנים גרמנים
קטגוריה:אמריקאים ממוצא גרמני-יהודי
קטגוריה:כלכלנים אמריקאים
קטגוריה:היסטוריונים אמריקאים
קטגוריה:בעלי תואר דוקטור מאוניברסיטת שיקגו
קטגוריה:סגל אוניברסיטת מינכן
קטגוריה:אמריקאים שנולדו ב-1944
מנזר יוחנן הקדוש התאולוג

מנזר יוחנן הקדוש התאולוג (ביוונית: Μονή του Αγίου Ιωάννου του Θεολόγου) הוא מנזר יווני אורתודוקסי שנוסד בשנת 1088 בחורה שבאי פטמוס. אונסק"ו הכריזה עליו כאתר מורשת עולמית.<ref>UNESCO, World Heritage Site #942, webpage:[https://whc.unesco.org/en/list/942 WHC-UNESCO-942]</ref>

== היסטוריה ==
בשנת 1088, הקיסר הביזנטי אלכסיוס הראשון נתן את האי פטמוס לחייל-כומר יוחנן כריסטודולוס. חלקו הגדול יותר של המנזר הושלם על ידי כריסטודולוס שלוש שנים מאוחר יותר. הוא חיזק את החלק החיצוני בגלל האיומים של פיראטים וסלג'וקים טורקים.<ref></ref> בספרייה שוכנים 330 כתבי יד (267 על קלף), כולל 82 כתבי יד של הברית החדשה. זעירים: 1160-1181, 1385-1389, 1899, 1901, 1966, 2001-2002, 2080-2081, 2297, 2464-2468, 2639, 2758, 2504, 2639.<ref>[http://intf.uni-muenster.de/vmr/NTVMR/ListeHandschriften.php Manuscripts by place] at the INTF.</ref> נכון לשנת 2012, 40 נזירים מתגוררים בפטמוס. המנזר כולל, בין שרידיו, את גולגולתו של תומאס הקדוש השליח.<ref></ref>

== גלריה ==
<gallery>
קובץ:Ph.Patmos Monastery-07.jpg|פנים המנזר
קובץ:Girls lighting Candles at Monastery of Saint Johns.jpg|בנות מדליקות נרות במנזר
קובץ:Greek orthodox Priests at Monastery of Saint John's 1.jpg|כמרים יוונים אורתודוקסים במנזר
קובץ:Men at Monastery of Saint John's during Easter Celebrations.jpg|גברים במנזר במהלך חגיגות חג הפסחא
קובץ:Orthodox Priests enter the Monastery of Saint Johns.jpg|כמרים אורתודוקסים נכנסים למנזר
</gallery>

==קישורים חיצוניים==

== הערות שוליים ==

קטגוריה:מיסטיקה נוצרית
קטגוריה:יוון: אתרי מורשת עולמית
קטגוריה:יוון: מנזרים
כף דוברס

כף דוברס או קייפ דוברס (באנגלית: Cape Dovers) הוא לשון יבשה, בארץ המלכה מרי שבאנטארקטיקה.

לשון היבשה בולטות לתוך מדף הקרח שקלטון.

כף דוברס ממוקם 9 קילומטרים מדרום לאי הנדרסון.

== היסטוריה ==
=== גילוי הכף ===
הכף התגלה על ידי קבוצת הבסיס המערבי (Western Base party) של משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911 – 1914, בפיקודו של דאגלס מוסון.

=== מקור השם ===
לשון היבשה נקראת על שם ג'י. דוברס (G. Dovers), שהיה קרטוגרף במשלחת אוסטרלאסיה לאנטארקטיקה.

קטגוריה:ארץ המלכה מרי: לשונות יבשה
הדיוויזיה ההררית הראשונה (בונדסוור)

הדיוויזיה ההררית הראשונה (בגרמנית: 1. Gebirgsdivision או בקיצור 1. GebDiv) הייתה דיוויזיית גבירגסייגר של הבונדסוור אשר הייתה ממוקמת בדרום בוואריה. דיוויזיה זו, הייתה הדיוויזיה ההררית היחידה של הבונדסוור. היא פורקה ב-30 בספטמבר 2001.

==היסטוריה==
הדיוויזיה הוקמה ב-14 בנובמבר 1956. היא הייתה הדיוויזיה השמינית של הבונדסוור והדיוויזיה ההררית היחידה שלו. מטה הדיוויזיה היה בתחילה בגרמיש-פרטנקירכן ובהמשך עבר למינכן. הדיוויזיה הייתה חלק מהקורפוס השני והייתה אמונה על הגנת ההרים של דרום בוואריה. חיילי הדיוויזיה לבשו מדים ייחודיים וברגמיצה המזוהים היסטורית עם הגבירגסייגר. כסמל הדיוויזיה נבחר פרח האדלווייס המזוהה גם הוא עם הגבירגסייגר. הדיוויזיה פורקה ב-30 בספטמבר 2001. את משימותיה ההיסטוריות ממלאת כיום הבריגדה ההררית ה-23 ששולבה בדיוויזיית הפאנצר העשירית. חייליה לובשים גם את מדי הדיוויזיה.

==קישורים חיצוניים==

* [https://portal.dnb.de/opac.htm?method=simpleSearch&query=1003047-5 הדיוויזיה ההררית הראשונה] בספרייה הלאומית הגרמנית
* [http://www.bundesarchiv.de/findbuecher/rlg_findm/findb/BH8-8-49736.xml הדיוויזיה ההררית הראשונה] בארכיון הבונדסוור

קטגוריה:דיוויזיות הבונדסוור
קטגוריה:יחידות הרריות
הדיוויזיה הרב-לאומית מרכז

הדיוויזיה הרב-לאומית מרכז הייתה דיוויזיה של נאט"ו אשר כללה כוחות מארבע מדינות: גרמניה, בריטניה, הולנד ובלגיה. הדיוויזיה הייתה כוח תגובה מהירה שנועד לפתרון משברים.

==היסטוריה==
הדיוויזיה הוקמה ב-1 באפריל 1994. היא נועדה להוות כוח תגובה מהירה של נאט"ו שיפעל לפתרון משברים בכל רחבי העולם. כל אחת מארבע המדינות המייסדות של הדיוויזיה תרמה בריגדה אחת לצורך ההקמה. גרמניה תרמה את בריגדת התובלה האווירית ה-31, בריטניה תרמה את בריגדת התובלה האווירית ה-24, הולנד את בריגדת התובלה האווירית ה-11 ובלגיה את בריגדת הקומנדו.

הדיוויזיה הייתה חלק מקורפוס התגובה המהירה של הברית ומוקמה במטה המשותף ריינדהלן במנשנגלדבך. הדיוויזיה הייתה כפופה למפקדת נאט"ו, אולם הוסמכה לשרת גם את האיחוד המערב-אירופי.

==קישורים חיצוניים==
* [https://web.archive.org/web/20030216074449/http://www.arrc.nato.int/journal/december02/mndc.htm LAST SHOT FIRED: MND(C) CLOSED DOWN]

קטגוריה:נאט"ו
קטגוריה:אוגדות ודיוויזיות
קורפוס התגובה המהירה של הברית

קורפוס התגובה המהירה של הברית הוא כוח מיוחד של ברית נאט"ו אשר ממוקם בבריטניה וערוך לפריסה מהירה לצורך פתרון משברים מידיים בכל רחבי העולם.

==היסטוריה==
הקורפוס הוקם ב-2 באוקטובר 1992 בבילפלד שבגרמניה על בסיס הקורפוס הבריטי הראשון. הוא כלל גם הדיוויזיה הרב-לאומית מרכז. בשנותיו הראשונות הוצב הקורפוס במטה המשותף ריינדהלן במנשנגלדבך והוכפף למטה העליון של בעלות הברית באירופה. מטרתו של הקורפוס הייתה להוות כוח לתגובה מיידית הן בתוך שטחי נאט"ו והן מחוצה להם. הקורפוס השתתף במלחמת בוסניה ולאחר מכן במלחמת קוסובו.

עד שנת 2002 הקורפוס היה כוח צבאי סדיר שכלל יחידות סדירות ממדינות שונות, אולם בשנת 2002 עבר הקורפוס ארגון מחדש. כיום הקורפוס כולל מפקדה ומטה, אולם אין לו יחידות סדירות הכפופות לו. במקרה חירום, מקבלת מפקדת הקורפוס פקודה להרכיב באופן מיידי כוח משימה, והיא עושה זאת על בסיס יחידות שונות אשר מדינות נאט"ו מחויבות לתרום למשימה בעת הצורך. ב-2006 הועברה מפקדת הקורפוס מגרמניה לבריטניה, ומאז מאוישים מרבית התפקידים הבכירים בקורפוס בידי קצינים מהצבא הבריטי.

מפקדו הנוכחי של הקורפוס הוא לוטננט גנרל ניק בורטון.

==קישורים חיצוניים==

* 

קטגוריה:נאט"ו
קטגוריה:גייסות
דיוויזיית הפאנצר העשירית (בונדסוור)

דיוויזיית הפאנצר העשירית (בגרמנית: 10. Panzerdivision או בקיצור 10. PzDiv) היא דיוויזיית שריון של הבונדסוור הממוקמת בפייטסהכהיים.

==היסטוריה==
הדיוויזיה הוקמה ב-1 באוקטובר 1956. בשנותיה הראשונות כללה הדיוויזיה יחידות פאנצר בלבד, אולם לאחר פירוק הדיוויזיה ההררית הראשונה הוכפפה תחת פיקודה גם הבריגדה ההררית ה-23. סמל הבריגדה הוא פרח האדלווייס, אשר הפך בהדרגה למזוהה עם הדיוויזיה כולה. עד 2006, גם הבריגדה הצרפתית-גרמנית הייתה חלק מהדיוויזיה. 

חיילי הדיוויזיה השתתפו כמעט בכל מלחמותיה של גרמניה מאז מלחמת העולם השנייה. הם הוצבו בבוסניה והרצגובינה, אלבניה, קוסובו, סומליה ואפגניסטן.

==קישורים חיצוניים==

* 

קטגוריה:דיוויזיות הבונדסוור
10
דיוויזיית הפאנצרגרנדיר הרביעית (בונדסוור)

דיוויזיית הפאנצרגרנדיר הרביעית (בגרמנית: 4. Panzergrenadierdivision או בקיצור 4. PzGrenDiv) הייתה דיוויזיית פאנצרגרנדיר של הבונדסוור אשר הייתה ממוקמת ברגנסבורג.

==היסטוריה==
הדיוויזיה הוקמה ביולי 1956 ונפרשה במחוזות המזרחיים של בוואריה: אוברפפלאץ, בוואריה התחתונה ופרנקוניה עילית. הבסיס שלה נמצא ברגנסבורג. ב-31 במרץ 1994 מוזגה הדיוויזיה יחד עם הדיוויזיה האווירית הראשונה ליצירת פיקוד הכוחות המוטסים.

==קישורים חיצוניים==
* [https://www.archivportal-d.de/item/QXPAZPB3KUL5QCEPN2ZJTZDY32RJXXS3 דיוויזיית הפאנצרגרנדיר הרביעית]

קטגוריה:דיוויזיות הבונדסוור
4
דיוויזיית הפאנצרגרנדיר השישית (בונדסוור)

דיוויזיית הפאנצרגרנדיר השישית (בגרמנית: 6. Panzergrenadierdivision או בקיצור 6. PzGrenDiv) הייתה דיוויזיית פאנצרגרנדיר של הבונדסוור אשר הייתה ממוקמת בנוימינסטר.

==היסטוריה==
הדיוויזיה הוקמה ב-1 בנובמבר 1958. הדיוויזיה נפרשה בשלזוויג הולשטיין ובהמבורג ובסיסה נמצא בנוימינסטר. בימות שלום הייתה הדיוויזיה כפופה להקורפוס הראשון, אולם במקרה של מלחמה הייתה אמורה לעבור תחת פיקוד מפקדת בעלות הברית בשלזוויג-הולשטיין ויוטלנד. לאחר סיום המלחמה הקרה הוחל בתהליך הפירוק של הדיוויזיה, אולם מפקדת הדיוויזיה נותרה על כנה תחת השם "דיוויזיית הפאנצרגרנדיר השישית" עד 30 בספטמבר 1997.

==קישורים חיצוניים==
* [https://pzgrendiv6.de/pzgrendiv6/chronik.html אתר המוקדש לדיוויזיה]

קטגוריה:דיוויזיות הבונדסוור
6
דיוויזיית הפאנצר השביעית (בונדסוור)

דיוויזיית הפאנצר השביעית (בגרמנית: 7. Panzerdivision או בקיצור 7. PzDiv) הייתה דיוויזיית שריון של הבונדסוור אשר הייתה ממוקמת בדיסלדורף.

==היסטוריה==
הדיוויזיה הוקמה ב-1 באוגוסט 1958. היא הייתה חלק מהקורפוס הראשון, ושימשה גם ככוח עתודה של קבוצת הארמיות הצפונית של נאט"ו. היא נחשבה לאחת הדיוויזיות המובחרות ביותר של הבונדסוור, ואף כונתה לעיתים "עמוד השדרה של הצבא הגרמני". רבים מהמפקחים הכלליים של הבונדסוור צמחו בשורות הדיוויזיה.

==קישורים חיצוניים==

* [https://www.relikte.com/nds_heer/div07.htm דיוויזיית הפאנצר השביעית]

קטגוריה:דיוויזיות הבונדסוור
7
ג'וני וסטון

ג'וני וסטון (באנגלית: Jonny Weston; נולד ב-16 ביוני 1988) הוא שחקן אמריקאי, המוכר בעיקר בשל תפקידו בתור הגולש ג'יי מוריארטי <small>(אנ')</small> בסרט "הגלישה הגדולה במאווריקס" <small>(2012),</small> ובשאר תפקידיו בסרטים "אודות שרי" <small>(2012),</small> "חטופה 3" <small>(2014),</small> "בחזרה לאתמול" <small>(2015),</small> "מורדים" <small>(2015)</small> ו"נאמנים" <small>(2016).</small> 

== ביוגרפיה ==
ווסטון נולד בצ'ארלסטון, קרוליינה הדרומית. אמו היא מטפלת חינוכית ואביו מנהל תחנת רדיו נוצרית.<ref></ref>

== קריירה ==
הופעתו הראשונה על מסך הקולנוע הייתה בשנת 2011 בסרט הקולנוע "כאב שימושי". באותה שנה בתפקידי אורח בסדרות טלוויזיה בהן "Supah Ninjas".

בשנת 2012 שיחק בסרט הקולנוע "אודות שרי", בתפקיד ראשי בסרט הקולנוע "הגלישה הגדולה במאווריקס" ובסרט "ג'ון מת בסוף".

בשנת 2013 שיחק בסרטים "Sugar" ו"Caroline and Jackie" ובשנת 2014 שיחק בסרט המותחן "חטופה 3" ובסרט הדרמה "קלי וקאל".

בשנת 2015 שיחק בסרטי הקולנוע "מורדים", "בחזרה לאתמול" ו"אנחנו החברים שלכם". שנה לאחר מכן שיחק בסרט המדע בדיוני "נאמנים". באותה שנה לוהק לתפקיד בסרט הקולנוע "סקייליין 2" בו שיחק לצד פרנק גרילו.

בשנת 2019 שיחק בסרט הקולנוע "בנג'מין" שהוא הסרט האחרון שביים בוב סאגט.

== פילמוגרפיה ==

=== קולנוע ===
{| class="wikitable sortable"
|+
! שנה
! סרט
! תפקיד
! class="unsortable" | הערות
|-
| 2011
| כאב שימושי
| טום
|
|-
| rowspan="4" | 2012
| ג'ון מת בסוף
| ג'סטין ווייט
|
|-
| אודות שרי
| בובי
|
|-
| Under the Bed 
| ניל האוסמן
|
|-
| הגלישה הגדולה במאווריקס
| ג'יי מוריארטי <small>(אנ')</small>
|
|-
| rowspan="2" |2013
| Caroline and Jackie
| ג'ק
|
|-
| Sugar
| B-Wild
|
|-
| rowspan="2" | 2014
| Kelly & Cal
| קאל
|
|-
| חטופה 3
| ג'ימי
|
|-
| rowspan="3" | 2015
| בחזרה לאתמול
| דייוויד רסקין
|
|-
| מורדים
| אדגר
|
|-
| אנחנו החברים שלכם
| דסטין מייסון
|
|-
| 2016
| נאמנים
| אדגר
|
|-
| 2017
| סקייליין 2
| טרנט קורלי
|
|-
| 2019
| בנג'מין
| טום
|
|-
|TBA
|The Tutor
|
|
|}

=== טלוויזיה ===
{| class="wikitable sortable"
|+
! שנה
! סדרה
! תפקיד
! class="unsortable" | הערות
|-
| rowspan="3" | 2011
| Pocket Dial
| אנדרו
| פרק: "Intercom"
|-
| סופר נינג'ה
| ג'יימס / ספיידר
| פרק: "Subsiders"
|-
| ASS Apartment Sketch Show
| פיליפ
| פרק: "Smurf"
|-
| 2018
| מדליית כבוד
| טיי מייקל קרטר <small>(אנ')</small>
| פרק: "Ty M. Carter"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1988
תומר ברוך

תומר ברוך (נולד ב-12 במאי 1981) הוא מלחין, פסנתרן ומפיק מוזיקלי ישראלי.

== ביוגרפיה ==
בשנת 2009 סיים את לימודיו באקדמיה למוסיקה ולמחול בירושלים במסלול ג'אז בכיתתו של ויאצ׳סלב גנלין. במהלך הלימודים הקים עם נגנים מהאקדמיה את 'חמישית תומר ברוך', וב-2009 יצא לאור אלבום הבכורה 'על אי הידיעה'- קומפוזית ג'אז פילוסופית. 
באותה שנה חבר גם להרכב הרגאיי, רגאייסטן אשר בשנת 2010 הוציא אלבום בהפקתו של קובי אוז, ובהוצאת התו השמיני.

בשנת 2011 הקים יחד עם התקליטן ארז טודרס והמתופף דן מאיו, את הרכב הגרוב הפסיכדלי CRuNCH 22. ההרכב, אשר זכה לעניין והערכה רבה, הוציא שלושה אלבומים. השני מביניהם מבוסס על הספר הרפתקאות אליס בארץ הפלאות.

ב-2014 הוציא את אלבום הסולו הראשון שלו Four Lullabies, שעליו כתב בן שלו שהוא "אחד האלבומים האינסטרומנטליים היפים של התקופה האחרונה"
ב-2016 סיים תואר שני בסונולוגיה בקונסרבטוריון המלכותי בהאג, הולנד.
בעקבות לימודי הסונולוגיה יצר את פרויקט האינטרנטי האינטראקטיבי FeedMe, העוסק בסוניפיקציה של אתר פייסבוק.

ב-2018 הוציא את האלבום Subterranean currents תחת הלייבל Sovn Records.

בהמשך אותה שנה הלחין פסקול לסרט האילם של פריץ לאנג משנת 1927, מטרופוליס בהזמנת פסטיבל הסרטים Sounds of Silence.

החל משנת 2018 הוא יוצר ברשת האיסטגרם דף בשם Animals and Synthesizers שבו הוא מלחין פסקולים אלקטרוניים לקטעי וידאו של חיות. העמוד זכה לפופולריות רבה וכן לעניין תקשורתי ולכתבות בעיתונות
. בספטמבר 2020 נפתחה [https://www.facebook.com/livingcanvas.io תערוכה] בהונג-קונג ב-Living Canvas, שהציגה קליפים מתוך דף האינסטגרם.
ב-2020 הוציא לאור שלושה אלבומים דיגיטליים: Stephanoceros and Synthesizers, Jellyfish and Synthesizers ו-
Chemosynthesizers and Synthesizers שהם הקלטות מלייב-סטרים שניגן במהלך סגרי הקורונה.
ב-2021 הוציא סינגל ראשון בשם Starfish מתוך אלבום אודיו-ויזואלי בשם Synthesized Sounds of the Sea שאמור לצאת במהלך 2022

מאז 2018 מרצה בחוג למוזיקה באוניברסיטת חיפה.

== קישורים חיצוניים ==
* 

[https://open.spotify.com/artist/3HxeRkvQAN04XbCQXRxzLU T. Bless and the professionals] בספוטיפיי
[https://www.instagram.com/animalsandsynthesizers/?hl=en Animals and Synthesizers] ברשת החברתית אינסטגרם
[https://vimeo.com/253053782?fbclid=IwAR02xX3B4TKvPtWDdIJsq8wCOYqZKGXfTN2t3_4BF6xUecjDhCw-MDgl0aE FeedMe] ב-Vimeo
[https://www.soundsofsilencefestival.com/archive/performances/Metropolis.html מטרופוליס] בפסטיבל Sounds of Silence

== הערות שוליים ==

קטגוריה:מלחינים ישראלים
קטגוריה:פסנתרנים ישראלים
קטגוריה:מפיקים מוזיקליים ישראלים
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1981
Wonderland (שיר של אלכסה)

"Wonderland" (בעברית: ארץ הפלאות) הוא סינגל של הזמרת האמריקאית ממוצא דרום קוריאני, אלכסה. השיר נכתב על ידי אלבין נורדקוויסט, אנדראס קרלסון, בקו בום, אלן ברג ומואה קרלבקר, והופק על ידי אלבין נורדקוויסט.

השיר יצג את מדינה אוקלהומה, וזכה בתואר "השיר המקורי של השנה" בתחרות הזמר האמריקאית, לאחר שקיבל 710 נקודות.<ref></ref><ref></ref><ref></ref>

נכון לספטמבר 2023, השיר הושמע למעלה מ-19 מיליון פעמים בספוטיפיי,<ref></ref> ו-12 מיליון פעמים ביוטיוב.<ref></ref>

== פרסים ומועמדויות ==
{| class="wikitable plainrowheaders" style="table-layout: fixed;"
! scope="col" |שנה
! scope="col" | פרס
! scope="col" | קטגוריה
! scope="col" |תוצאה
|-
! rowspan="2" | 2022
| rowspan="2" |תחרות הזמר האמריקאית
| השיר המקורי של השנה
| 
|}

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים זוכי תחרויות
Heroes (שיר של שיינדאון)

"Heroes" (בעברית: גיבורים) הוא הסינגל השלישי מתוך האלבום Us and Them, אלבומה השני של להקת הרוק האמריקאית שיינדאון. השיר הגיע למקום הרביעי במצעד הרוק המיינסטרימי ובמצעד הרוק הפעיל של מגזין הבילבורד, ולמקום ה-28 במצעד הרוק האלטרנטיבי של המגזין.

את השיר כתבו ברנט סמית וג'סין טוד, סולן וגיטריסט הלהקה, יחד עם המלחין והמפיק המוזיקלי, טוני בטאליה.

==מצעדים ודרוגים==

==קישורים חיצוניים==

==הערות שוליים==

קטגוריה:שירי 2005
קטגוריה:סינגלים מ-2006
קטגוריה:שירי שיינדאון
קטגוריה:שירים באנגלית
קטגוריה:שירים על גיבורי-על
קטגוריה:שירי מטאל
קטגוריה:סינגלים בהוצאת אטלנטיק רקורדס
בית העלמין באיקובה

בית העלמין באיקובה (באוקראינית: Байкове кладовище) הוא בית קברות בקייב, מהעתיקים והיוקרתיים בעיר. שטחו הוא 72.47 דונם. הוא ממוקם ברובע הולוסייב.

בית העלמין נפתח בשנת 1834 וכלל חלקות נפרדות לקבורה של קתולים ולותרנים. בהמשך של אותה שנה נפתחה חלקה שלישית לקבורה של 
אורתודוקסים. לכל חלקה נבנתה כנסיה. בשנות ה-80 של המאה ה-19 שטח בית העלמין הורחב. בחלק הישן קיימות מספר קריפטות לקבורה שמפחתית. קריפטות אלו נוצלו בתקופת מלחמת העולם השנייה להסתרת אנשים.

בתקופה הסובייטית בעקבות היוקרה של בית העלמין בוצע גם קבורה של יהודים בולטים דוגמת דוד פרדמן

בשנת 1975 נבנה מתקן לשרפת גווייה ומשנת 1983 פועל קולומבריום.

== גלריית קברים ==
<gallery mode="packed" heights="180">
Леся Украинка Байково кладбище.jpg|לסיה אוקראינקה
Mykola-lysenko-grave.jpg|מיקולה ליסנקו
Могила Грушевського М. С., українського історика, першого голови Української Центральної Ради Байкове.JPG|מיכאילו הרושבסקי
Авиаконструктора О.К. Антонова могила.jpg|אולג אנטונוב
File:Могила письменника О. Є. Корнійчука DSC 0283.jpg|אלכסנדר קורנייצ'וק
</gallery>
<gallery mode="packed" heights="180">
Могила Лобановського В.В. головного тренера збірної України з футболу.JPG|ולרי לובנובסקי
Фото пам'ятника Каденюка.jpg|לאוניד קדניוק
Щербицький.jpg|ולדימיר שצ'רביצקי
</gallery>

== גלריה ==
<gallery mode="packed" heights="120px">
קובץ:Байково кладбище Вознесенская церковь.jpg|כנסיית העלייה לשמים
קובץ:Байково кладбище Лютеранские ворота.jpg|שער בית העלמין הלותרני
קובץ:Байково кладбище крематорий.jpg|קרמטוריום
</gallery>

==קישורים חיצוניים==

* [https://web.archive.org/web/20140526082105/http://www.oldkyiv.org.ua/data/baikove.php?lang=ru תיאור בית העלמין]
* [https://web.archive.org/web/20200723212756/http://kiev-necropol.narod.ru/Baykovoe.html תרשים בית העלמין ורשימת מצבות]

*
קטגוריה:קייב
קטגוריה:אירופה: בתי קברות
Arrebatá

Arrebatá (בעברית: לַחטוֹף) הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad.<ref name=":3"></ref> השיר יצא לאור ב-9 בדצמבר 2021, על ידי חברות התקליטים סוני מיוזיק לטין ופינה רקורדס, כסינגל העשירי והאחרון מתוך האלבום.<ref name=":3" />

לאחר יציאתו של השיר, הוא זכה לביקורות חיוביות מטעם מבקרי המוזיקה.<ref></ref><ref></ref><ref></ref>

== רקע וכתיבה ==
השיר נכתב על ידי נאטי נטשה, רפאל פינה, סקיי רומפיינדו, טאיקו, סי. טנגנה ואליז והופק על ידי סקיי רומפיינדו וטאיקו.<ref></ref> לפני יציאתו כסינגל רשמי מ-Nattividad תיפקד השיר כרצועה ה-12 באלבום.<ref></ref> מספר חודשים לאחר יציאתו ביחד עם שאר שירי האלבום, הוחלט להוציא את כסינגל העשירי והאחרון.<ref name=":3" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.5 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של נאטי נטשה ב-10 בדצמבר 2021, בשידור חי.<ref name=":3" /> הקליפ מציג בתחילתו את שמה של חברת התקליטים פינה רקורדס ובהמשך את נטשה כשהיא מעופפת בשמים (אפקטים שנעשו באמצעות שימוש במסך כחול). לאורכו של הקליפ, מבצעת נטשה תנועות ריקוד שונות.<ref name=":3" />

נכון למאי 2022, מונה הצפיות של הקליפ עומד על למעלה מ-15 מיליון צפיות.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|9 בדצמבר 2021
|הזרמת מוזיקה • הורדה דיגיטלית
|סוני לטין • פינה
| style="text-align:center;" |<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
בנטלי מולינר בקאלאר

בנטלי מולינר בקאלאר (באנגלית: Bentley Mulliner Bacalar) היא מכונית-על במרכב רודסטר, בעלת שתי מקומות ישיבה, שיוצרה בייצור מוגבל (12 יחידות) על ידי מולינר הסדנה לרכבים מיוחדים של בנטלי בשנת 2020. היא נחשפה ב-3 במרץ 2020<ref></ref>. יוצרה ממנה 12 עותקים בלבד אשר נמכרו מראש לפני החשיפה במחיר של 1.96 מיליון דולר<ref></ref>. היא קרויה על שם אגם קאלאר שבמקסיקו ומבוססת על הבנטלי קונטיננטל GT ספיידר<ref></ref>.

== עיצוב ==
העיצוב החיצוני מרהיב, אגרסיבי וספורטיבי ומשלב אלמנטים רבים מהקונטיננטל GT, פנים המכונית הולך יותר לצד היוקרתי אך עדיין משלב עיצוב ספרטיבי, הדגם עשוי ברובו מחומרים קלי משקל כגון: קרבון, סיבי פחמן, בד ועור.

== מפרט טכני ==
היא כוללת מנוע בנזין W12 צילינדרים בנפח 6.0 ליטר טווין-טורבו המספק 650 כ"ס ומומנט מרבי של 91.7 קג"מ<ref></ref>. תיבת הילוכים אוטומטית בעלת שמונה הילוכים<ref></ref>. נתון התאוצה מ-0 ל-100 קמ"ש עומד על 3.5 שניות ומהירות מרבית של 322 קמ"ש.

== גלריה ==
<gallery widths="220" heights="135">
קובץ:Bacalar Mulliner.jpg|מבט קדמי
קובץ:Bentley Mulliner Bacalar Rear.jpg|מבט אחורי
קובץ:Bentley Mulliner Bacalar Interior.jpg|פנים
</gallery>

== קישורים חיצוניים ==

== הערות שוליים ==

מולינר בקאלאר
קטגוריה:מכוניות על
קטגוריה:מכוניות ברקטה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2020
ראיין קופר

ראיין קופר (באנגלית: Ryan Cooper; נולד ב-3 באפריל 1986) הוא שחקן ודוגמן אוסטרלי.

== ביוגרפיה ==
ריאן קופר נולד בפורט מורסבי, בירת פפואה גינאה החדשה, בשנת 1986, שם עבד אביו, שנולד באוסטרליה, כמיסיונר. לאחר שלמד בתיכון באוקלנד, ניו זילנד, קופר היה לוחם טאקוונדו מקצועי וזכה בשני טורנירים. הוא עבד כנגר שש שנים ועבר לניו יורק ב-2008, שם הופיע בקמפיין לג'ינס של דונה קארן.

== קריירה ==
בשנת 2013, ביצע הופעתו הראשונה בקולנוע כניצב בסרט הקולנוע "גטסבי הגדול". באותה שנה החל לשחק ולגלם את ברוס האנטר באופרת הסבון "לחיות את החיים". שנה לאחר מכן שיחק בסרט האימה "ג'וליה".

בשנת 2015, גילם את ג'ייק בולין בסדרת הטלוויזיה קצרת הימים "איי קנדי" ששודרה ברשת MTV. באותה שנה שיחק בסרט הקולנוע "Digital Physics".

בשנת 2016 שיחק בסדרת הרשת "Heirloom".

בשנת 2017 הוא הופיע בסרט הקומדיה השחורה "לילה קשוח", בו גילם את ג'יי, חשפן שמת בעיצומה של מסיבת רווקות. באותה שנה שיחק בין התפקידים הראשיים בעונה השנייה של סדרת הטלוויזיה "Day 5" את איידן.

בשנת 2019 שיחק בפרק בסדרת הטלוויזיה "שוטרים בדם". באותה שנה שיחק בתפקיד ראשי בסרט הטלוויזיה "Christmas a la Mode". שנה לאחר מכן שיחק בתפקיד ראשי בסרט הטלוויזיה "Christmas on Ice".

בשנת 2021 שיחק בסרט הטלוויזיה "His Killer Fan". באותה שנה ביצע הופעות אורח בסדרות הטלוויזיה "פשוט ככה" ו"בול".

בשנת 2024 גילם את איי ג'יי בסרט הדרמה "I'll Be There". שיחק גם בפרק של הסדרה "אלזבת'" מבית CBS המהווה סדרת בת של "האישה הטובה".

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2014
|Julia
|פירס
|
|-
|Left Behind
|מיקי
|סרט קצר
גם במאי, תסריטאי ומפיק
|-
|2015
|Digital Physics
|רוי
|
|-
|2017
|לילה קשוח
|ג'יי
|
|-
|2024
|I'll Be There
|איי ג'יי
|גם מפיק בפועל
|-
| rowspan="2" |TBA
|Texas Cult House
|דיאקון ג'ונס
|
|-
|Skate God
|מטולוס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2013
|לחיות את החיים <small>(אנ')</small>
|ברוס האנטר
|13 פרקים
|-
|2014
|השבוע שעבר עם ג'ון אוליבר
|מר דיאט קולה
|פרק: "Native Advertising"
|-
|2015
|איי קנדי <small>(אנ')</small>
|ג'ייק בולין
|7 פרקים
|-
| rowspan="2" |2016
|The Deleted
|רוב
|סדרת רשת; פרק: "The Hook Up"
|-
|Heirloom
|בובי
|סדרת רשת; 8 פרקים
|-
| rowspan="2" |2017
|Confess
|אוון ג'נטרי
|תפקיד ראשי; 7 פרקים
|-
|Day 5
|איידן
|7 פרקים
|-
| rowspan="2" |2019
|שוטרים בדם
|מארק סאנזו
|פרק: "Common Enemies"
|-
|Christmas à la Mode
|צ'רלי בלנשרד
|סרט טלוויזיה של Lifetime <small>(אנ')</small>
|-
|2020
|Christmas on Ice
|נואה טרמבלי
|סרט טלוויזיה של Lifetime <small>(אנ')</small>
|-
| rowspan="3" |2021
|His Killer Fan
|ג'וש הולידיי
|סרט טלוויזיה של Lifetime <small>(אנ')</small>
|-
|בול
|ג'קסון מרטין
|פרק: "Bull Undone"
|-
|פשוט ככה
|טראוויס
|פרק: "Tragically Hip"
|-
|2024
|אלזבת'
|גבריאל ארווד
|פרק: "Love Knocked Off"
|-
|TBA
|A Christmas in New Hope
|גאווין גרדנר
|סרט טלוויזיה עתידי
|}

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:אוסטרלים שנולדו ב-1986
רוברט פרה

רוברט ג'יי פרה (באנגלית: Robert J. Pera; נולד ב-10 במרץ 1978) הוא יזם ואיש עסקים אמריקאי. המייסד של חברת טכנולוגיית התקשורת "Ubiquiti Networks" ובעליה של קבוצת ה-NBA ממפיס גריזליס.<ref></ref>

בגיל 36, זכה במקום ברשימת עשרת המיליארדרים הצעירים ביותר של פורבס.<ref></ref>

==ביוגרפיה==
פרה הקים את חברת שירותי המחשב הראשונה שלו בזמן שלמד בתיכון, והחברה סיפקה שירותי רשת ומסד נתונים לעסקים מקומיים.<ref></ref> הוא שיחק גם בקבוצת הכדורסל של התיכון, אך נאלץ לפרוש בשל בעיות לבביות.

הוא למד לתואר ראשון ושני בהנדסת חשמל ולתואר ראשון בשפה היפנית באוניברסיטת קליפורניה בסן דייגו, ואף היה באחוות הסטודנטים פי בטא קפא. במהלך לימודיו הוא התמקד בתקשורת אלקטרונית וביצירת מעגלים.<ref></ref>

לאחר לימודיו החל לעבוד באפל, והועסק בהתאמת הפליטות האלקטרומגנטיות של מכשירי ה-Wi-Fi לעמידה בתקני רשות התקשורת הפדרלית. במהלך עבודתו הבחין כי באמצעות התאמות נכונות ניתן להגדיל את טווח האותות של המכשירים בעשרות קילומטרים, אך כשהבוסים שלו באפל התעלמו מהרעיון שלו, פרה החליט לבנות מודול Wi-Fi בעלות נמוכה ובעל ביצועים גבוהים משלו.

בתחילת 2005 השקיע 30,000 דולרים מכספו האישי ונטל הלוואות על מנת להקים את חברת Ubiquiti Networks,<ref></ref> העוסקת באספקת רשת למקומות שבהם אין תשתיות אינטרנט ראויות.<ref></ref>

ב-25 באוקטובר 2012 רכש את קבוצת הכדורסל ממפיס גריזליס מה-NBA.<ref></ref> הקבוצה הגיעה ברציפות לפלייאוף במהלך חמש העונות הראשונות של כהונתו כבעלים. בשנה הראשונה לבעלותו של פרה, הגריזליס ניצחו 56 משחקים, שיא מועדון, והופיעו לראשונה אי פעם בגמר המערב.<ref></ref> במהלך השנתיים הראשונות לכהונתו הקבוצה ניצחה ביותר משחקי פלייאוף מאשר במהלך 17 העונות הקודמות של הקבוצה ב-NBA.<ref></ref>

פרה מחזיק בקרן גריזליס, ארגון צדקה לספורט הפועל בממפיס.<ref></ref>

==קישורים חיצוניים==

==הערות שוליים==

קטגוריה:בוגרי אוניברסיטת קליפורניה בסן דייגו
קטגוריה:בעלי קבוצות כדורסל ב-NBA
קטגוריה:מיליארדרים אמריקאים
קטגוריה:עובדי אפל
קטגוריה:יזמים אמריקאים
קטגוריה:אנשי עסקים אמריקאים
קטגוריה:אמריקאים שנולדו ב-1978
קורט ויגלט

קורט ויגלט (בגרמנית: Kurt Weigelt; 5 ביוני 1884 בברלין – 5 באוגוסט 1968 בהמבורג)<ref name="Linne"></ref> היה מנהל עסקים גרמני של לופטהנזה ודויטשה בנק, ופושע מלחמה נאצי שנידון לשנתיים מאסר על היותו חבר-פטרון של SS.<ref name=":1"></ref><ref name=":2"></ref>
== ביוגרפיה ==
מאז מלחמת העולם הראשונה, ויגלט היה בהנהלת דויטשה בנק והפך לסגן דירקטור ב-1922. הוא היה מעורב גם בתעופה מסחרית, והיה גורם מרכזי בהקמת דויטשה לופט הנזה על ידי מיזוג של כמה חברות תעופה גרמניות קיימות.<ref name=Linne/>

מ-1934 ויגלט היה חבר-פטרון SS (מונח: Förderndes Mitglied der SS) ותמך כלכלית ב-SS. הוא עמד בראש ה-der Reichsgruppe Deutscher Kolonialwirtschaftlicher Unternehmungen (קבוצת הרייך של מפעלים כלכליים קולוניאליים גרמניים) הנאצית מאז הקמתה ב-1936. משנת 1937 היה חבר במפלגה הנאצית.<ref name=Linne/>

ויגלט היה רשמית ראש המחלקה הכלכלית של המשרד למדיניות קולוניאלית של המפלגה הנאצית.<ref name=Linne/> באופן לא רשמי, ווייגלט נחשב ל"שר הסודי של המושבות". הוא הכין את התזכיר "Wirtschaftspolitische Denkschrift des Kolonialpolitischen Amtes der NSDAP" (תזכיר מדיניות כלכלית של המשרד הפוליטי הקולוניאלי של ה-NSDAP) עם תוכניות לבזיזת אפריקה.<ref>[https://www.freiburg-postkolonial.de/Seiten/Nazi-Kolonialplaene.htm From »Unsere Opfer zählen nicht« - Die Dritte Welt im Zweiten Weltkrieg]</ref> המלומד ורנר אוסטורף מתאר את תוכניותיו הקולוניאליות של ויגלט כעבודה בכפייה ויישוב במחנות.<ref></ref>

לאחר תום מלחמת העולם השנייה, הוא הוכנס לרשימה של 42 אנשים מהתעשייה שהיו מבוקשים כפושעי מלחמה. הוא נעצר ונידון לשנתיים מאסר וקנס של 50,000 רייכסמארק.<ref name=Linne/>

בשל תפקידו בממשל הנאצי ופשעי מלחמה, דויטשה בנק לא יכלו להעסיקו ישירות לאחר המלחמה, אולם הוא קיבל תפקיד מפתח בהקמתה מחדש של לופטהנזה, הפיכתו ליו"ר, שעמה היה לבנק קשר עסקי הדוק.<ref></ref> ויגלט היה יו"ר מועצת הפיקוח של לופטהנזה מאז הקמתה מחדש ב-1953 (כ-Luftag, שמו שונה ל-Lufthansa ב-1954) ועד 1960, וכיהן כנשיא כבוד של לופטהנזה עד מותו ב-1968.<ref></ref><ref name=Linne/>

== הערות שוליים ==

קטגוריה:בנקאים גרמנים
קטגוריה:עובדי לופטהנזה
קטגוריה:פושעי מלחמה נאצים
קטגוריה:מנכ"לים גרמנים
קטגוריה:גרמנים שנולדו ב-1884
קטגוריה:גרמנים שנפטרו ב-1968
נונאטאק באטלמנטס

נונאטאק באטלמנטס (באנגלית: Battlements Nunatak) הוא נונאטאק גדול באזור ארץ אואטס שבאנטארקטיקה.

נונאטאק באטלמנטס ממוקם בסמוך לראשו של קרחון מוסון.

נונאטאק באטלמנטס ממוקם 11 קילומטרים צפונית-מערבית מגבעות אלאן.

הנונאטאק, על פי רוב, אינו מכוסה קרח. לנונאטאק מספר פסגות קטנות, היוצאות בקו ישר לכיוון מערב מהפסגה הראשית של הנונאטאק.

== היסטוריה ==
=== גילוי הנונאטאק ===

הנונאטאק התגלה על ידי משלחת החקר הניו זילנדית (New Zealand party) (אשר חקרה את האזור בעונת המחקר (הקיץ האנטארקטי) שבשנים 1957 – 1958), משלחת שהייתה חלק מהמשלחת הטראנס-אנטארקטית של חבר העמים הבריטי.

=== מקור השם ===

שמו של הנונאטאק ניתן לו על ידי המשלחת הניו זילנדית.

שמו תיאורי: פסגות הנונאטאק תלולות, ומזכירות ביצורים או חומות.

המילה "באטלמנטס" באנגלית משמעה ביצורים.

== קישורים חיצוניים ==
* [https://web.archive.org/web/20210602232257/https://geonames.usgs.gov/apex/f?p=gnispq:5:::NO::P5_ANTAR_ID:1076 נונאטאק באטלמנטס] באתר הסקר הגאולוגי של ארצות הברית

== הערות שוליים ==

באטלמנטס